Inmaculado Corazón de María
O **Inmaculado Corazón de María** é unha devoción católica usada para referirse á vida interior da Boaventurada Virxe María, os seus gozos e tristezas, as súas virtudes e a súa perfección e, sobre todo, o seu purísimo amor por Deus Pai, o seu amor maternal por Xesús e polos homes.

Historia
--------

O corazón de María é mencionado especificamente na Biblia. Esta devoción é mencionada por san Gregorio Taumaturgo, Pai da Igrexa do século III, por Teodoto de Ancira, do século V, e polo teólogo bieito Ruperto de Deutz, do século XII.

No século XVII, o sacerdote francés san Xoán Eudes escribiu as primeiras obras sobre o **Corazón de María**. A mediados do século XVII fundou a Congregación de Jesús e María para relixiosos, a Orde da nosa Señora da Caridade do Refuxio para relixiosas e a Sociedade do Corazón de María Admirable para segrares.

San Antonio María Claret fundou en 1859 a Congregación de Misioneiros Fillos do Inmaculado Corazón de María en España. Teófilo Verbist fundou en 1862 a Congregación do Inmaculado Corazón de María en Bélxica.

En 1917, nas aparicións de Fátima, Portugal, a Virxe María apareceuse a tres nenos pastores, Jacinta Marto, Francisco Marto e Lúcia dos Santos. Contoulles sobre a difusión da devoción ao **Inmaculado Corazón de María** e do rezo do rosario para solucionar os graves problemas aos que se enfrontaba o mundo. Tamén dixo que volvería para pedir a consagración de Rusia ao **Inmaculado Corazón**. En 1929 a Virxe volveu aparecerse a Lucía dos Santos, un do tres videntes de Fátima, en Tui, e díxolle que chegara o momento de que o papa realizase a consagración en unión con todos os bispos do mundo.

Orixe
-----

A devoción ao Sagrado Corazón de Xesús e ao **Inmaculado Corazón de María** están moi estendidas no catolicismo.

Despois do Nacemento de Cristo, os pastores adoraron ao Neno no portal de Belén. Entón a Biblia di que "María atesouraba todas estas cousas, meditándoas no seu corazón". Posteriormente, tras a presentación de Jesús, o primoxénito (e unixénito) home, no Templo de Xerusalén, un ancián chamado Simeón recoñeceu o neno, dixo que era a Salvación e profetizou a Paixón de Cristo á Virxe María dicindo "unha espada atravesarache a alma a fin de que queden ao descuberto as intencións de moitos corazóns" (Lucas 2:35). Por iso, este corazón represéntase a miúdo cun puñal ou con sete, xa que é o número bíblico da plenitude e tamén está na devoción das sete dores da Virxe María.

O Inmaculado Corazón tamén se representa ás veces cunha coroa de rosas.

Aparicións
----------

Primeira imaxe da Virxe de Fátima no seu santuario, realizada segundo a descrición dos videntes
A Primeira guerra mundial tivo lugar entre 1914 e 1918 na que participou Portugal que, daquela, tiña un goberno laicista; e, en febreiro de 1917, tivo lugar unha revolución en Rusia, que desembocou en outubro dese mesmo ano no primeiro goberno comunista da historia. 

### Aparicións en Fátima

O 13 de maio de 1917, tres pastores, Lúcia dos Santos, Francisco Marto e Jacinta Marto, afirmaron que a Virxe María se lles aparecera en Fátima (Portugal). De novo, o 13 de xuño, notificaron unha segunda aparición na que, supostamente, díxolle a Lucía que ela propagaría polo mundo a devoción ao **Inmaculado Corazón**. O 13 de xullo de 1917, nunha suposta terceira aparición, mostroulles unha visión do Inferno e díxolles que quería salvar ás almas coa oración e a devoción ao Inmaculado Corazón. Tamén se mencionou unha frase referida á "noite iluminada" que, os crentes, relacionaron cunha aurora boreal que puido presenciarse en toda Europa, o norte de África, Norteamérica e Australia a noite entre o 25 e o 26 de xaneiro de 1938, un ano antes da Segunda guerra mundial (1939-1945).

De novo, menciónase otra aparición da Virxe María o 13 de agosto de 1917, pero os nenos non puideron acudir porque o alcalde tíñaos presos para evitar que se propagase esa devoción. E, supostamente, fóronse sucedento novas aparicións aos cativos o 19 de agosto, o 13 de setembro e, de novo, o 13 de outubro, na que a Virxe volveu dicir que se rezase o rosario. As súas últimas palabras nas aparicións de 1917 foron: "Non ofendan máis a Deus, que xa está moi ofendido".

### Aparicións en Pontevedra

En 1925, Lucía, fíxose monxa dorotea en Galicia. Atopándose no convento das doroteas de Pontevedra, o 10 de decembro de 1925 sor Lucía, afirmou ter unha visión do neno Xesús e da Virxe María co seu corazón rodeado de espiñas. Pouco despois, en 1927, sor Lucía escribiu que a Virxe, naquela aparición, especificáralle en que consistía a comuñón dos primeiros sábados, coas seguintes palabras:

> 
> 
> A devandita sacra comuñón dos primeiros sábados consiste en confesarse, comungar cada primeiro sábado de mes durante cinco meses (para reparar cinco tipos de blasfemias), rezar o rosario e meditar nos seus misterios.
> 
> 

O 13 de xuño de 1929, atopándose no convento das doroteas de Tui, sor Lucía declarou que tivera unha visión da Santísima Trindade e da Virxe María. Segundo sor Lucía, a Virxe díxolle:

> 
> 
> Chegou o momento en que Deus pide ao Santo Pai que faga, en unión con todos os bispos do mundo, a consagración de Rusia ao meu Inmaculado Corazón; prometendo salvala por este medio.
> 
> 

En 1931, Xesús aparecéuselle a Lucía e díxolle que fixese saber aos seus ministros que, en vista de que seguían o exemplo do rei de Francia, na dilación da execución da petición, tamén o haberían de seguir na aflición. Isto faría referencia a que o rei de Francia negárase a consagrar o seu país ao Sagrado Corazón de Xesús cando isto foi pedido pola vidente Margarita María de Alacoque en 1689 e a que 100 anos despois caeu a monarquía francesa.

En 1937, o bispo José Correira da Silva enviou unha carta a Pío XI onde mencionaba a petición da consagración de Rusia ao Inmaculado Corazón.

### Regreso a Portugal

En 1948, Lucía regresou a Portugal e ingresou no Convento de Santa Teresa, de carmelitas descalzas, en Coimbra onde foi entrevistada polo sacerdote Agustín Fontes, o 26 de decembro de 1956. Cando regresou a México deu unha conferencia na que relatou o que lle dixo sor Lucía. Segundo Fontes, nesta entrevista ela mostrouse desanimada, e dixera que o demo estaba a librar unha batalla decisiva contra a Virxe e que o rezo do Rosario e a devoción ao Inmaculado Corazón de María eran os últimos remedios que Deus ía dar ao mundo e que, por conseguinte, xa non ía haber outros.

Festividade
-----------

O Misal Romano posterior ao Vaticano II, de 1969, trasladou a festa do Inmaculado Corazón ao día posterior ao Sacro Corazón de Jesús, que oscile entre o 30 de maio e o 3 de xullo.

Notas
-----

1. ↑  Bainvel, Jean. "Devotion to the Immaculate Heart of Mary". *The Catholic Encyclopedia*. Vol. 7. Nueva York: Robert Appleton Company, 1910. 20 de decembro de 2012
2. ↑  Evanxeo segundo san Lucas, capítulo 2, versículos 19 e 51
3. ↑  Hugo Rahner (2002). *María y la Iglesia*. Madrid: Ediciones Cristianas. p. 138. ISBN 84-7057-463-9.
4. ↑  Forlin Parrucco, Marcella (2000). "Cosme y Damián". *Diccionario de los Santos* **I**. Madrid: San Pablo. p. 245. ISBN 84-285-2258-8.
5. ↑  IOANNES PP. XXIII (1962). "EPISTULA AD OTMARUM DEGRIJSE, CONGREGATIONIS IMMACULATI CORDIS MARIAE MODERATOREM GENERALEM, PRIMO SAECULO VOLVENTE EX QUO EADEM CONGREGATIO CONDITA EST". Vaticano. Consultado o 2 de xaneiro de 2020.
6. ↑  Jesús Martí Ballester. "El Inmaculado Corazón de María". Catholic.net. Consultado o 2 de xaneiro de 2020.
7. 1 2  Jesús Azcárate Fajarnés (2017). *Sor Lúcia de Fátima: Vidente de la Virgen*. Madrid: Palabra.
8. ↑  "Devocionario del Sagrado Corazón". Paulinas. 2002. ISBN 980-207-584-1.
9. ↑  "Luke 2:19 Text Analysis". Bible Hub. Consultado o 3 de xaneiro de 2020.
10. ↑  "La Circuncisión y la Presentación en el templo (Jornada 12)". Vid. Obras de la Congregación Mariana. Consultado o 3 de xaneiro de 2020.
11. ↑  "Luke 2:35". Bible Hub. Consultado o 3 de xaneiro de 2020.
12. ↑  Joseph A. Fitzmyer (1987). *El Evangelio según Lucas. Capítulos 1-8,21* **II**. Madrid: Ediciones Cristiandad. p. 261. ISBN 84-7057-408-6.
13. ↑  Enrique Alcalá Ortiz (1994). *Soledad en todos: historia de la Real Cofradía del Santo Entierro de Cristo y María Santísima de la Soledad Coronada (1594-1994)*. p. 270. ISBN 978-84-920181-0-9.
14. ↑  Jamieson-Fausett Brown, A. R. Fausset y David Brown. *Comentario Exegetico y Explicativo de la Biblia*. p. 569.
15. 1 2 3 4  "Virgen de Fátima (1917)". EWTN. Consultado o 4 de xaneiro de 2020.
16. ↑  David R. Petriello (2018). "Tide of War: The Impact of Weather on Warfare". Skyhorse Publishing. ISBN 978-1-5107-2819-6.
17. ↑  "La devoción al Inmaculado Corazón de María: sor Lucía, vidente de Fátima, explica por qué urge". Religión en libertad. 22 de decembro de 2017.
18. ↑  "La devoción de los Cinco Primeros Sábados". Catholic.net. Consultado o 4 de xaneiro de 2020.
19. ↑  Carolina Crespo Fernández (15 de maio de 2016). "El mensaje de Fátima y Tui". Faro de Vigo.
20. ↑  "¿Es la conversión de Rusia, la prometida por nuestra Señora en Fátima?". Proyecto Emaús. 11 de outubro de 2017.
21. ↑  Andrew Apostoli (2014). *Fátima para hoy*. Ignatius Press.
22. ↑  João César das Neves (2016). "Lucía de Fátima y sus primos". Bogotá: San Pablo. p. 101.
23. ↑  "Silenciando a los mensajeros: El Padre Fuentes (1959 - 1965)" (PDF). Fátima.org. Arquivado dende o orixinal (PDF) o 02 de xaneiro de 2020. Consultado o 2 de xaneiro de 2020.
24. ↑  Antonio Socci (2012). "El cuarto secreto de Fátima". La Esfera de los Libros.
25. ↑  Francisco María Fernández Jiménez (2017). "El misterio del Corazón Inmaculado de María". *Toletana*. pp. 1–39.

|  |  |
| --- | --- |
| Control de autoridades | 
* Wd: Q748124
* GEC: 0019807
* NKC: ph316275

 |